  Виталий Пронин Туннэ нуналлы институтын кылдытэмын егит тодосчиослэн кенешсы. Солэн кивалтӥсез - история наукаосъя кандидат Игорь Поздеев. Игорь Леонидовичлэн верамезъя, институтын али 11 егит тодосчи ужа. Кенешазы пыро на 15 аспирантъёс.- Наука тунсыко ужпумъёсты эскерыны луонлык сётэ, - шуэ егит тодосчи, - мон та удысэ лыктӥ ай уждун туж пичи дыръя. Нош али тодосчиослы ӟечгес луонлыкъёс кылдытэмын. Татын будыны луэ. Али трос грантъёс чакламын егит тодосчиослы, соослэн проектъёссылы, мукет кунъёсын кусып возёнлы.Берло кык ар ӵоже институтысьтымы 25 процентэзлы егит тодосчиослы улон инты висъяськиз. Дунтэк. Сыӵе луонлык кылдытӥз Россиысь Наукаосъя академи-лэн Урал люкетэз. Россиысь Правительство валаз: егитъёслы саклык ӧд ке висъя, наукалэн ӵуказе нуналыз уз луы.  